1. juunist kuni 15. augustini saab esitada töid Eesti Disainiauhinnad 2016 konkursile, mis Eesti Disainikeskuse, Eesti Disainerite Liidu, ADC*Estonia, Teenusmajanduse Koja koostöös tunnustab Eesti disainiparemikku.
XI Disainiöö raames antakse tänavu ühiselt välja Bruno auhind parimale elukeskkondliku, elustiili ja insenertehnilise toote disainile, ADC*E veebi- ja graafilise disaini auhinnad ning teenusedisaini auhind parimatele projektidele era- ja avalikus sektoris. Auhinnaga tunnustatakse kahes kategoorias ka noori disainereid: SÄSI auhinnaga kuni 30-aastaseid toote-, moe- ja tekstiilidisainereid ja NOOR PÜSS kuni 26- aastaseid graafilise, veebi- ja teenusedisainereid. Lisaks antakse kategooriate üleselt välja elumuutva tootedisaini ja elumuutva teenuse/targa lahenduse auhinnad, millega tunnustatakse ja tuuakse esile suure mõjuga efektiivseid ja innovatiivseid disainilahendusi.
Konkursitöid hindavad rahvusvahelised žüriid:
Tootedisain: Henning Horn (Saksamaa), Severin Filek (Austria), Aivar Habakukk (Eesti), Pedro Gomes (Portugal), teised žüriiliikmed kinnitamisel.
Noore disaineri preemia SÄSI: Martin Pärn - žürii esimees, Jonas Pettersson (Rootsi, Form Us With Love), Ville Jehe, Aap Piho, Maire Milder, Reet Aus, Jane Oblikas.